b'\n_START_ARTICLE_\nNikolai Vavilov\n_START_SECTION_\nFamilia\n_START_PARAGRAPH_\nNikolai Vavilov sa n\xc4\x83scut pe dat\xc4\x83 de 25 noiembrie (13 noiembrie, pe stil vechi) \xc3\xaen 1887 la Moscova. Tat\xc4\x83l lui, Ivan Ilici Vavilov (1863 - 1928), a fost un comerciant \xc8\x99i activist social, provenea dintr-o familie de \xc8\x9b\xc4\x83rani din uezdul Volokolamsk. P\xc3\xa2n\xc4\x83 la revolu\xc8\x9bie fusese director al companiei \xe2\x80\x9eUdalov \xc8\x99i Vavilov\xe2\x80\x9d. Mama lui Nicolai, Alexandra Mihailovna Vavilova (\xc3\xaen rus\xc4\x83 \xd0\x90\xd0\xbb\xd0\xb5\xd0\xba\xd1\x81\xd0\xb0\xd0\xbd\xd0\xb4\xd1\x80\xd0\xb0 \xd0\x9c\xd0\xb8\xd1\x85\xd0\xb0\xd0\xb9\xd0\xbb\xd0\xbe\xd0\xb2\xd0\xbd\xd0\xb0 \xd0\x92\xd0\xb0\xd0\xb2\xd0\xb8\xd0\xbb\xd0\xbe\xd0\xb2\xd0\xb0) (1868 - 1938), n\xc4\x83scut\xc4\x83 Postnikov, a fost fiica unui gravor la fabrica din Prohorova. Nikolai Vavilov a crescut \xc3\xaentr-o familia format\xc4\x83 din \xc8\x99apte copii, trei dintre ei au murit \xc3\xaen copil\xc4\x83rie. _NEWLINE__NEWLINE_Fratele s\xc4\x83u mai mic, Serghei Vavilov (1891 - 1951) a devenit fizician, a participat la primul r\xc4\x83zboi mondial, a fost \xc8\x99i el academician al URSS (1932), fondator al \xc8\x98colii \xc8\x99tiin\xc8\x9bifice de optic\xc4\x83 fizic\xc4\x83 \xc3\xaen URSS, pre\xc8\x99edinte al Academiei de \xc8\x98tiin\xc8\x9be URSS \xc3\xaentre 1945 - 1951, \xc8\x99i a murit de infarct miocardic. _NEWLINE__NEWLINE_Sora mai mare, Alexandra (1886 - 1940) a fost medic si a participat la organizarea re\xc8\x9belei sanitare de la Moscova. _NEWLINE__NEWLINE_Lidia, sora mai mic\xc4\x83, (1891 - 1914) a devenit microbiolog \xc8\x99i a murit de variol\xc4\x83, cu care s-a infectat \xc3\xaen timpul unei expedi\xc8\x9bii.\n_START_SECTION_\nEduca\xc8\x9bia\n_START_PARAGRAPH_\nDin copilarie, Nikolai Vavilov a fost predispus spre \xc8\x99tiin\xc8\x9bele naturale. Printre hobby-uri se poate eviden\xc8\x9bia pl\xc4\x83cerea de a observa \xc8\x99i urm\xc4\x83rirea florilor \xc8\x99i animalelor. Tat\xc4\x83l s\xc4\x83u avea o bibliotec\xc4\x83 imens\xc4\x83 care includea c\xc4\x83r\xc8\x9bi rare, atlase \xc8\x99i h\xc4\x83r\xc8\x9bi geografice, ierbare. Acestea au jucat un rol \xc3\xaensemnat \xc3\xaen modelarea personalit\xc4\x83\xc8\x9bii lui Nicolai Vavilov._NEWLINE_Conform voin\xc8\x9bei tat\xc4\x83lui, a \xc3\xaenv\xc4\x83\xc8\x9bat la Colegiul Comercial din Moscova. Dup\xc4\x83 absolvire a dorit s\xc4\x83 studieze la Universitatea Imperial\xc4\x83 din Moscova, dar, nevr\xc3\xa2nd s\xc4\x83 piard\xc4\x83 un an pentru preg\xc4\x83tirea examenului la limba latin\xc4\x83 (pe atunci cunoa\xc8\x99tere limbii latine era necesar\xc4\x83 pentru admiterea la universitate), a intrat \xc3\xaen 1906 la Institutul Agricol din Moscova, Facultatea de Agronomie. El a \xc8\x99i-a desf\xc4\x83\xc8\x99urat studiile la a\xc8\x99a savan\xc8\x9bi ca: N. N. Khudyakov \xc8\x99i D. N. Pryanishnikov. \xc3\x8en 1908, \xc3\xaen calitate de student-practician a participat la expedi\xc8\x9biile din Caucazul de Nord \xc8\x99i Transcaucazia. \xc3\x8en vara anului 1910, a trecut practicile agronomice la sta\xc8\x9bie experimental\xc4\x83 de la Poltava, care, dup\xc4\x83 spusele lui Vavilov, a fost "impulsul pentru \xc3\xaentregul lucru din biologie". La cercul de amatori ai \xc8\x99tiin\xc8\x9belor naturale din cadrul Institutului Agricol, Vavilov \xc8\x9binut conferin\xc8\x9bele intitulate \xe2\x80\x9eGenealogia regnului vegetal\xe2\x80\x9d \xc8\x99i \xe2\x80\x9eDarwinismul \xc8\x99i morfologie experimental\xc4\x83\xe2\x80\x9d. Lucrarea de diplom\xc4\x83 descrie influen\xc8\x9ba negativ\xc4\x83 a limac\xc8\x99ilor asupra culturilor agricole din guberina Moscovei.\n_START_SECTION_\nVia\xc8\x9ba personal\xc4\x83\n_START_PARAGRAPH_\nNikolai Vavilov a fost c\xc4\x83s\xc4\x83torit de dou\xc4\x83 ori, \xc3\xaen 1912 \xc8\x99i 1926. Prima so\xc8\x9bie (1912 - 1926) - Ekaterina Saharova-Vavilov (1886 - 1964) i-a n\xc4\x83scut primul fiu numit Oleg \xc3\xaen 1918, care mai t\xc3\xa2rziu a absolvit Facultatea de Fizic\xc4\x83, la Universitatea de Stat din Moscova (rus. MGU). Oleg Vavilov a decedat \xc3\xaen timpul unei ascensiuni \xc3\xaen Mun\xc8\x9bii Caucaz, \xc3\xaen 1946._NEWLINE__NEWLINE_\xc3\x8en 1918, la Saratov, Nikolai Vavilov a f\xc4\x83cut cuno\xc8\x99tin\xc8\x9b\xc4\x83 cu studenta Elena Barulina, care s-a implicat activ \xc3\xaen cercet\xc4\x83rile profesorului. Elena a participat la expedi\xc8\x9bia lui Vavilov organizat\xc4\x83 \xc3\xaen sud-estul Rusie, \xc3\xaen august 1920. Dup\xc4\x83 revenire, Nikolai Vavilov a \xc3\xaenceput s\xc4\x83 scrie lucrarea Culturile agricole din Sud-Est, pentru care Elena Barulina a redactat articolul Pepenii galbeni din Sud-Est. Peste un timp, colaborarea s-a transformat\xc4\x83 \xc3\xaentr-o idil\xc4\x83. \xc3\x8en 1926 N. Vavilov s-a c\xc4\x83s\xc4\x83torit pentru a dou\xc4\x83 oar\xc4\x83 cu Elena Barulina. Elena Barulina-Vavilov a devenit biolog, doctor \xc3\xaen \xc8\x99tiin\xc8\x9be agricole._NEWLINE_Elena i-a n\xc4\x83scut un fiu, Yuri \xe2\x80\x93 un fizician nuclear, doctor \xc3\xaen \xc8\x99tiin\xc8\x9be fizico-matematice. El a efectuat multe cercet\xc4\x83ri \xc8\x99i publica\xc8\x9bii despre biografia tat\xc4\x83lui s\xc4\x83u.\n_START_SECTION_\nArestarea \xc8\x99i ancheta\n_START_PARAGRAPH_\nUltimii ani ai vie\xc8\x9bii lui Vavilov reprezint\xc4\x83 un exemplu concret al reprim\xc4\x83rii cercet\xc4\x83rii \xc8\x99tiin\xc8\x9bifice \xc3\xaen Uniunea Sovietic\xc4\x83. \xc3\x8en 1940, Vavilov a fost arestat cu acuza\xc8\x9bia de a fi ostil teoriei lui Trofim L\xc3\xaesenko \xc8\x99i Miciurin. Ancheta a durat 11 luni, Vavilov fiind torturat \xc8\x99i interogat de circa 400 de ori. Pe baza unor documente fabricate Vavilov a fost, de asemenea, acuzat c\xc4\x83 ar fi fost unul din liderii Partidului \xc8\x9a\xc4\x83r\xc4\x83nesc al Muncii, partid a c\xc4\x83rui existen\xc8\x9b\xc4\x83 este respins\xc4\x83 de istoricii moderni._NEWLINE_La 9 iulie 1941 un Tribunal Militar l-a condamnat la moarte pe Vavilov sub acuza\xc8\x9bia de participare la activitatea Partidului \xc8\x9a\xc4\x83r\xc4\x83nesc al Muncii \xc8\x99i pentru activitate anti-sovietic\xc4\x83. Acest proces, la care au participat trei judec\xc4\x83tori militari, ap\xc4\x83rarea fiind absent\xc4\x83, ar fi durat doar c\xc3\xa2teva minute. Cererea sa de gra\xc8\x9biere c\xc4\x83tre Prezidiul Sovietului Suprem al URSS a fost respins\xc4\x83._NEWLINE_\xc3\x8entre octombrie 1941 \xc8\x99i ianuarie 1943 Vavilov a fost \xc3\xaencarcerat la \xc3\x8enchisoarea nr. 1 din Saratov, o lung\xc4\x83 perioad\xc4\x83 \xc3\xaen celul\xc4\x83 de izolare. Condi\xc8\x9biile grele de deten\xc8\x9bie au determinat internarea sa de dou\xc4\x83 ori \xc3\xaen spitalul \xc3\xaenchisorii. \xc3\x8en iunie 1942 Prezidiului Sovietului Suprem al URSS a comutat pedeapsa cu moartea la 20 ani de \xc3\xaenchisoare \xc3\xaen lag\xc4\x83re de munc\xc4\x83 for\xc8\x9bat\xc4\x83._NEWLINE_Starea sa de s\xc4\x83n\xc4\x83tate a continuat s\xc4\x83 se \xc3\xaenr\xc4\x83utateasc\xc4\x83 \xc3\xaen timpul deten\xc8\x9biei, Vavilov \xc3\xaemboln\xc4\x83vindu-se de pneumonie \xc8\x99i dizenterie. \xc3\x8en ultimul an al vie\xc8\x9bii el a suferit de ca\xc8\x99exie, aceasta fiind responsabil\xc4\x83 de declinul func\xc8\x9biei cardiace \xc8\x99i indirect fiind cauza decesului. A fost \xc3\xaenmorm\xc3\xa2ntat \xc3\xaentr-o groap\xc4\x83 comun\xc4\x83.\n_START_SECTION_\nReabilitarea\n_START_PARAGRAPH_\nPe 20 august 1955 Colegiul Militar al Curtii Supreme a URSS a infirmat verdictul din 9 iulie 1941 \xc8\x99i a pus cap\xc4\x83t procedurii \xc3\xaentreprinse \xc3\xaempotriva lui Vavilov, toate acuza\xc8\x9biile fiind retrase. Dup\xc4\x83 reabilitare Prezidiul Academiei de Stiin\xc8\x9be a URSS l-a repus pe listele de academicieni. Reabilitare sa \xc8\x99tiin\xc8\x9bific\xc4\x83 \xc8\x99i social\xc4\x83 a fost realizat\xc4\x83 \xc3\xaens\xc4\x83 abia \xc3\xaen anii \'60._NEWLINE_Pentru a onora memoria fra\xc8\x9bilor Nikolai \xc8\x99i Serghei Vavilov, astronomul sovietic Nikolai Stepanovici Cern\xc3\xaeh a numit 2862 Vavilov asteroidul descoperit pe 15 mai 1977 la Observatorul Astronomic Naucin\xc3\xaei din Crimeea.'